**DIRECȚIA GENERALĂ SECRETARIAT UNIVERSITATE**

**HOTĂRÂREA NR. 10**

**A CONSILIULUI DE ADMINISTRAŢIE DIN DATA DE 13.03.2025**

În temeiul Legii Nr. 199/2023 – Legea Învățământului Superior şi a Cartei Universitare, Consiliul de Administraţie al U.M.F. „Carol Davila” din Bucureşti, întrunit în data de 13.03.2025, hotărăşte:

**Art. 1.** Se aprobă componența Comisiilor pentru examenul de admitere la studii de licență, Sesiunea Iulie 2025, pentru cele 4 facultăți ale Universității de Medicină și Farmacie „Carol Davila” din București (Anexele 1-4).

**Art. 2**. Se aprobă oferta de școlarizare a cetățenilor străini și a românilor de pretutindeni la studii universitare de licență, pentru anul universitar 2025-2026 (Anexele 5-6).

**Art. 3.** Se aprobă solicitarea de întrerupere a studiilor pentru 1 an, pentru o studentă an III, Facultatea de Farmacie (Anexa 7).

**Art. 4.** Se aprobă solicitarea de retragere de la studii pentru o studentă an I specializarea AMG - Extensia Ploiești, FMAM (Anexa 8).

**Art. 5**. Se aprobă solicitarea de retragere de la studii pentru o studentă an I AMG, FMAM (Anexa 9).

**Art. 6.** Se aprobă solicitarea de întrerupere a studiilor pentru 1 an pentru un student an I Radiologie și Imagistică, FMAM (Anexa 10).

**Art. 7.** Se aprobă propunerea de exmatriculare pentru un student an I AMG și un studentă an I Radiologie și Imagistică, FMAM (Anexele 11-12).

**Art. 8.** Se aprobă solicitările de deplasare la manifestările științifice desfășurate în străinătate din fondurile U.M.F. ''Carol Davila'' pentru 2 cadre didactice de la Facultatea de Medicină.

**Art. 9.** Se aprobă solicitarea de deplasare la o manifestare științifică desfășurată în străinătate din fonduri de cercetare pentru 1 angajat UMFCD.

**Art. 10.** Se aprobă emiterea a 18 decizii de deplasare la manifestările științifice desfășurate în țară și în străinătate din fondurile personale pentru cadre didactice de la Facultatea de Medicină.

**Art. 11**. Se aprobă propunerea de prelungire a perioadei de înscrieri la studiile postuniversitare prin rezidențiat pentru cetățenii din state terțe UE până la data de 03.04.2025 (Anexa 13).

**Art. 12.** Se aprobă solicitarea de achitare a taxei de înscriere de 2500 euro și eșalonare a taxei de școlarizare, cu achitarea a 1000 euro lunar pentru 2 medici din Liban, absolvenți UMFCD promoția 2024, care au aplicat pe platforma de înscriere și au primit scrisori de acceptare la studii postuniversitare (Anexele 14-15).

**Art. 13.** Se aprobă solicitarea de suplimentare a bugetului alocat activităților extracurriculare cu suma de 660.000 lei din fonduri proprii ale Universității de Medicină și Farmacie „Carol Davila” din București (Anexa 16).

**Art. 14.** Se aprobă propunerea de logo-uri (varianta II) pentru personalizarea pozelor din campania de admitere UMFCD, Sesiunea Iulie 2025 (Anexa 17).

**Art. 15.** Se aprobă solicitarea Doamnei Prof. Univ. Dr. Doina Drăgănescu, Decan al Facultății de Farmacie, de corectare a erorii materiale din documentul ce a stat la baza emiterii HCA 42 din 02.12.2024 și HS 14 din 03.12.2024, referitor la avizul de principiu pentru declanșarea procedurilor de autorizare provizorie a programului de studii de licență *Nutriție și Dietetică*, menționat ca program de *Nutriție și Dietoterapie* (Anexa 18).

**Art. 16.** Se aprobă *Nota justificativă privind înființarea postului de Manager/Responsabil Proiect în afara organigramei și numirea Managerului/Responsabil Proiect - „Aplicații medicale ale laserilor de mare putere Dr. LASER”*, Cod SMIS 326475 (Anexa 19).

**Art. 17.** Se aprobă *Nota justificativă privind înființarea posturilor în afara organigramei aferente Echipei de implementare -* *„Aplicații medicale ale laserilor de mare putere Dr. LASER”*, Cod SMIS 326475 (Anexa 20).

**Art. 18.** Se aprobă *Nota justificativă privind nominalizarea personalului aferent echipei de implementare în proiectul finanțat din fonduri europene nerambursabile și/sau prin Mecanismul de redresare și reziliență - „Aplicații medicale ale laserilor de mare putere Dr. LASER”*, Cod SMIS 326475 (Anexa 21).

**Art. 19.** Se aprobă *Nota justificativă privind validarea concursului/selecției pentru posturile în afara organigramei Universității de Medicină și Farmacie „Carol Davila” din București în vederea implementării Proiectului PEO/71/PEO\_P7/OP4/ESO4.5/PEO\_A49 cu titlul „InnoPharm: Formare inovatoare în practica farmaceutică”,* Cod MySMIS 317691 (Anexa 22).

**Art. 20.** Se aprobă *Nota justficativă privind validarea concursului/selecției pentru posturile în afara organigramei Universității de Medicină și Farmacie „Carol Davila” din București în vederea implementării Proiectului „MedFam: Abilități practice în medicina de familie pentru studenții UMFCD”,* Cod MySMIS 317207(Anexa 23).

**Art. 21.** Se aprobă *Nota justficativă privind validarea concursului/selecției pentru posturile în afara organigramei Universității de Medicină și Farmacie „Carol Davila” din București în vederea implementării Proiectului* „*Competențe și abilități practice actualizate pentru studenții UMFCD din Regiunea București-Ilfov”*, Cod MySMIS 317271 (Anexa 24) .

**RE C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca-Andreea Stănescu